Un urs de 300 de kilograme a fost eutanasiat în Alba. Animalul era grav rănit, după ce fusese lovit de un TIR
Un urs rănit, de aproximativ 300 de kilograme, a pus pe jar, joi, autoritățile din Alba. Prezența animalului în apropierea locuințelor a fost alertată de localnicii care stau lângă autostradă. În jurul orei 10, au fost emise mesaje RO-Alert și zeci de jandarmi, vânători și polițiști au pornit pe urmele animalului sălbatic. În cele din urmă, ursul, care se refugiase într-un tufiș, a fost eutanasiat, din cauza rănilor grave suferite după ce fusese lovit, în cursul nopții, de un TIR, scrie alba24.ro.